|  |
| --- |
|  |
| Til høringsparterne på vedlagte høringsliste | | 21. december 2018  2018-2600 |

**Høring over udkast til lovforslag om ændring af lov om DSB (kommerciel ejendomsudvikling)**

Transport, Bygnings- og Boligministeriet forventer i folketingssamlingen 2018/2019 at fremsætte vedlagte udkast til lov om ændring af lov om DSB (kommerciel ejendomsudvikling).

I lovforslaget indgår i det væsentlige følgende ændringer:

* Lovforslaget giver DSB Ejendomsudvikling A/S, som er et datterselskab under DSB, mulighed for i partnerskaber med en eller flere private investorer at forestå udvikling af DSB’s ejendomme ved etablering i projekter, der har til formål at opføre byggeri, som efterfølgende enten udlejes eller sælges.
* Endvidere gives mulighed for, at DSB Ejendomsudvikling A/S kan erhverve en ejendom, såfremt det vurderes hensigtsmæssigt for at kunne gennemføre et logistisk sammenhængende projekt.

Lovforslaget bliver gjort tilgængeligt på Høringsportalen.dk.

Transport-, Bygnings- og Boligministeriet skal venligst bede om eventuelle bemærkninger til lovforslaget senest

**den 22. januar 2019.**

Høringssvar bedes sendt til [TRM@trm.dk](mailto:TRM@trm.dk), [msv@trm.dk](mailto:msv@trm.dk) og [akm@trm.dk](mailto:akm@trm.dk)

Spørgsmål vedr. høringen kan stilles til Astrid Kragh Møller på mail akm@trm.dk.

Vedlagt er fortegnelse over de hørte myndigheder og organisationer m.v.

Det bemærkes, at Transport-, Bygnings- og Boligministeriet ikke sender det endelige lovforslag til de hørte parter.

Med venlig hilsen

Astrid Kragh Møller  
Specialkonsulent